‎- Brimsley! ‎- Da, Maiestate.
‎Ce am în agendă săptămâna asta?
‎În agendă, Maiestate?
‎Vizite de caritate la săraci? La orfani?
‎Întâlnirea cu doamnele de onoare ‎e și ea importantă.
‎Am atâtea de văzut!
‎Arta, galeriile londoneze.
‎Ador teatrul și muzica. ‎E vreun concert sau vreo operă în agendă?
‎Maiestate, nu aveți nimic în agendă.
‎Cum e cu putință?
‎Nu am nimic în agendă?
‎Nu, Maiestate.
‎Brimsley, sunt regină.
‎Am îndatoriri oficiale, nu-i așa?
‎- Firește. Multe îndatoriri. ‎- Și de ce am agenda goală?
‎Vă bucurați de intimitatea ‎primelor zile de căsătorie, Maiestate.
‎E luna de miere.
‎Da, Maiestate.
‎Parlamentul îl numește ‎„Marele Experiment”.
‎Și pe bună dreptate! Acordăm titluri ‎celor care arată ca noua noastră regină.
‎Se vorbește mult despre el. ‎Înseamnă că e un succes.
‎- Va fi, Lord Bute. ‎- Ce știm?
‎- Că se potrivesc bine. ‎- Firește! Domnia Sa e regele.
‎E potrivit pentru oricine.
‎- Ea e norocoasa! ‎- Așa e. Nu asta e problema.
‎Și care e problema?
‎- Nu pot vorbi în prezența unei doamne. ‎- Bine.
‎- Atunci, să încheiem. ‎- Să informez Camera Lorzilor?
‎Totul e foarte modern acum.
‎Pe vremea mea, au fost șapte oameni ‎în dormitor în noaptea nunții de față...
‎la actul conjugal.
‎Pentru a confirma ‎că eu și tatăl lui Georgie
‎am făcut ce trebuie ‎ca să-l avem pe Georgie.
‎Acum e la modă ‎să oferim cuplului intimitate,
‎ceea ce n-ar trebui să fie o problemă.
‎Un bărbat, o femeie, prilejul de a...
‎Dar vorbim de Georgie!
‎Sau, mai degrabă, de rege.
‎Și știm că Georgie, regele,
‎poate fi...
‎E absolut perfect.
‎Aici suntem de acord.
‎- Regele e perfect. ‎- Cel mai puternic dintre regi.
‎- Doar că gândește independent. ‎- Foarte independent.
‎E un gânditor original de excepție.
‎Dar...
‎dacă acțiunile care au loc de obicei ‎în noaptea nunții
‎nu au fost îndeplinite,
‎acest lucru ar afecta Marele Experiment.
‎Nu trebuie să existe îndoieli. ‎Înțelegeți?
‎- Nu vor exista îndoieli. ‎- Niciodată.
‎E un experiment minunat.
‎Trăiască experimentul!
‎A făcut-o sau nu?
‎REGINA CHARLOTTE: O POVESTE BRIDGERTON
‎Răbdarea nu e întotdeauna o virtute.
‎Trecerea timpului nu aduce mereu foloase
‎și, poate, lucrurile bune
‎nu se întâmplă mereu celor care așteaptă.
‎Totuși, există ‎anumite bucurii foarte speciale
‎care merită așteptate.
‎Gata, gata...
‎- Nu! ‎- Dar, mamă...
‎Ți-ar plăcea mult.
‎E o persoană încântătoare!
‎E actriță! Rupe-o cu ea ‎și găsește o femeie potrivită.
‎Au deja copii.
‎- Rușine! ‎- Dacă o iubește...
‎- Tu vorbești! ‎- Mulțumesc.
‎Amica ta e măritată.
‎- Frederick, ce face soția ta? ‎- N-am văzut-o de 20 de ani.
‎Dacă mi-ai fi soț, și eu aș fugi din țară.
‎Cum se face ‎că niciunul nu aveți relații respectabile?
‎Poate că e prea târziu. ‎Surorile noastre nu mai sunt tinere.
‎- Ne-am străduit și poate că... ‎- Nu!
‎Eu și tatăl vostru am oferit imperiului ‎o linie de descendență excepțională.
‎Nu se va termina cu generația voastră. ‎Linia de descendență va continua.
‎- O veți face să continue. ‎- Nu e simplu.
‎- N-o să... ‎- ...nu va avea niciun rezultat...
‎N-am nicio responsabilitate. ‎Am o datorie, dar nu pot...
‎Doamnele alea sunt...
‎Ne întrebăm, în timp ce Anglia așteaptă ‎să vadă care dintre copiii regelui George
‎ne va aduce mai aproape ‎de un moștenitor regal,
‎dacă răbdarea e o virtute sau o povară
‎pentru scumpa noastră regină Charlotte.
‎Brimsley!
‎Da, Maiestate.
‎Adu caleașca!
‎Da, Maiestate. ‎Îmi puteți spune destinația?
‎Mergem la soțul meu.
‎Unde e?
‎- Maiestate, nu vă așteptam. ‎- Unde e?
‎La observator, Maiestate.
‎Așteaptă aici!
‎Poate e bine.
‎Poate.
‎Poate e rău.
‎Vrei să intri cât așteptăm?
‎Să te încălzești puțin. E frig.
‎Mulțumesc, dle. ‎E o ofertă foarte amabilă și generoasă.
‎Sunt invidios că omul regelui ‎are odăi mult mai bune decât omul reginei.
‎E de așteptat.
‎Sunt mai important decât tine.
‎Palatul cere un raport.
‎- Ce ai de gând să le spui? ‎- De ce să le spun eu?
‎- El a refuzat să consume mariajul. ‎- Ea putea să-l seducă.
‎Ea e o tânără neprihănită și manierată.
‎- Spui asta pe un ton acuzator. ‎- Puteai să faci ceva.
‎Nu-l controlez.
‎Îl slujești. Îl cunoști.
‎Are vreo problemă?
‎Poate părțile lui bărbătești ‎au vreun beteșug?
‎Ce obrăznicie!
‎Întreb și eu.
‎Avem o problemă.
‎Cred că părțile lui bărbătești n-au nimic.
‎Sunt mari.
‎Din câte am văzut, părțile lui bărbătești ‎sunt mari și sănătoase.
‎N-au niciun beteșug.
‎Ea e o frumusețe, un giuvaier, dar...
‎poate nu e pe gustul lui.
‎Nu știu dacă pot defini gusturile lui.
‎Îi plac femeile. ‎Restul nu m-a mai interesat.
‎Ei bine...
‎Poate că au nevoie să stea împreună,
‎așa cum fac acum.
‎Oare vor sta 15 minute împreună?
‎Să sperăm că douăzeci.
‎Ce loc e ăsta?
‎Charlotte!
‎Bună seara! Iată-te!
‎Acesta e un observator. ‎De aici privesc stelele.
‎Ei bine... noaptea aceasta e absolut senină.
‎Se văd constelațiile
‎și cred...
‎că întrezăresc o planetă.
‎Vino! Uite!
‎- Asta ai făcut? ‎- Poftim?
‎De la nuntă?
‎Așa ți-ai petrecut timpul ‎de când ne-am cununat?
‎Da, e foarte palpitant. E o aliniere...
‎- Aici? ‎- Da, în observator.
‎George, ce ți-am făcut?
‎Ce greșeală am făcut?
‎- Niciuna. ‎- Te-am jignit cu vorba?
‎- Nu. ‎- Te-am jignit cu fapta?
‎- Nu. Charlotte... ‎- Atunci, ce cusur am?
‎- Niciunul. ‎- Sigur am eu un cusur!
‎Nu fi nerezonabilă!
‎George, credeam că te-ai dus la bordel.
‎Știi ce înseamnă cuvântul?
‎Știu ce e un bordel. În mare.
‎Am frați, dar asta n-are importanță...
‎Spun că ar fi mai bine ‎dacă ai vizita un bordel.
‎Asta aș mai înțelege, dar nu, tu preferi ‎stelele în locul companiei mele.
‎- N-am zis că prefer... ‎- Stai în odaia asta...
‎Observator.
‎E fără pereche în toată Anglia!
‎Stai în acest observator fără pereche
‎și dormi, mănânci și privești cerul
‎bucurându-te de constelații ‎din noaptea nunții.
‎Eu stau închisă în casă ‎și sunt dichisită ca o păpușă
‎de trei ori pe zi deși nu plec nicăieri, ‎stau singură și nu fac nimic!
‎Ești regina.
‎- Faci ce vrei. ‎- Mai puțin să stau cu tine.
‎- Zău așa... ‎- George!
‎Nu înțeleg de ce te plângi.
‎Am șaptesprezece ani ‎și dintr-o dată mă pomenesc regină,
‎într-o țară ciudată, cu mâncare ciudată ‎și obiceiuri ciudate.
‎N-ai cum să înțelegi, ‎fiindcă te-ai născut rege.
‎Nu pot face ce vreau. ‎N-am voie să merg la croitoreasă,
‎la expoziții sau la cofetărie. ‎Nu-mi pot face amici.
‎Trebuie să mențin distanța.
‎Nu știu pe nimeni aici în afară de tine.
‎Sunt complet singură ‎și tu preferi cerul în locul meu.
‎- George! ‎- Ce?
‎Spune ceva!
‎- Nu vreau să ne certăm. ‎- Eu vreau! Luptă-te cu mine!
‎Luptă pentru mine!
‎Du-te acasă, Charlotte!
‎Par satisfăcuți.
‎Par foarte mulțumiți.
‎Sper că aveți mai multe vești ‎decât că par satisfăcuți și mulțumiți.
‎Sunt un cuplu de vis. ‎Frumusețea ei l-a vrăjit.
‎Serios?
‎Regele George e vrăjit?
‎Nu aș îndrăzni ‎să definesc emoțiile regelui.
‎Firește că nu.
‎Spun doar că pare fericit.
‎Și ce dovezi aveți?
‎Au vorbit și s-au plimbat mult.
‎Și au râs. ‎Când îi vezi, îți saltă inima de bucurie.
‎Dar relațiile lor?
‎Relații?
‎Legăturile lor conjugale.
‎Legături?
‎Prințesa-mamă vrea să confirme
‎că mariajul a fost consumat.
‎Sexual!
‎Întreabă doar pentru binele țării.
‎Firește.
‎Deci?
‎Cu siguranță.
‎Din câte știu, aș spune că da.
‎Deci, e o lună de miere reușită.
‎E reușită, nu-i așa, Brimsley?
‎Deosebit de reușită.
‎Da.
‎Excelent!
‎Minunat!
‎Poate, în nici două săptămâni, ‎va fi pe drum un moștenitor.
‎Dimineața, seara, în toiul nopții ‎și acum la ora ceaiului!
‎Îmi beam ceaiul, Coral. Brodam o pernă!
‎Îmi pare rău, doamnă. ‎Știm care a fost pricina?
‎S-a dus la clubul White pentru prima oară.
‎Clubul domnilor?
‎În calitate de membru al aristocrației,
‎are dreptul să intre, ‎dar nu a fost lăsat.
‎Vai, doamnă! La fel au pățit ‎lordul Smythe-Smith și familia Kent.
‎E hotărât ‎să-i facă pe oamenii ăștia să-l accepte.
‎Aristocrații sunt oribili. ‎Până și slujnicele sunt snoabe.
‎Ce era în neregulă înainte? ‎Nu că mintea mea ar înțelege.
‎E titlul. Lord Danbury.
‎I-a prins gustul ‎și acum nu mai poate renunța.
‎Mâine va încerca ‎să meargă cu ei la vânătoare.
‎O să țin apa de baie pe foc ‎pentru orice eventualitate.
‎Cum mă chemați, vin.
‎Îmi trebuie ‎și o alifie pentru interiorul coapselor.
‎Vai de mine!
‎Dacă mă lasă iar grea cu alt prunc uriaș?
‎- Trebuie să acționeze. ‎- Nu-l pot sili!
‎Fă-l să consume mariajul ‎în fața prințesei-mame!
‎Tu ce-ai vrea să facă?
‎Un gest.
‎- Un gest? ‎- Un gest.
‎Îi voi sugera să facă un gest.
‎Portocală!
‎Du-o la bucătărie pentru masa reginei!
‎- Pot să le culeg singură, Brimsley. ‎- Da, Maiestate.
‎Portocală!
‎Regele v-a trimis un dar.
‎Vă așteaptă în foaier.
‎Aveți și un bilet.
‎NU VREAU SĂ TE SIMȚI NICIODATĂ SINGURĂ. ‎GEORGE R.
‎Arată-mi darul.
‎Ce e asta?
‎- Darul regelui, Maiestate. ‎- Dar ce e?
‎Cred că e un câine, Maiestate.
‎Nu.
‎Câinii sunt mari și maiestuoși.
‎Pinscher, ciobănesc, schnauzer, ‎dog german. Acesta e...
‎un iepure diform.
‎- Să vină mâine doamnele de onoare! ‎- Sunteți în luna de miere. Nu puteți...
‎Ba pot! Nu-mi spune ce am voie să fac!
‎Sunt singurul care nu vă va spune ‎ce aveți voie să faceți.
‎Totuși,
‎vă voi spune mereu cum să faceți ‎ceea ce nu aveți voie să faceți.
‎N-am voie să-mi întâlnesc doamnele ‎în luna de miere?
‎N-ar fi înțelept să vă întâlniți cu toate.
‎E recomandabil...
‎să fiți discretă.
‎Și, dacă aș vrea să fiu discretă,
‎Lady Danbury ar fi de încredere?
‎Cum e ceaiul? E pe placul tău?
‎Ceaiul e bun, Maiestate.
‎Ce câine frumos, Maiestate!
‎E un iepure diform.
‎Pesemne m-am înșelat, Maiestate.
‎Ați fost amabilă să mă invitați la ceai.
‎Vă întâlniți ‎cu doamnele de onoare pe rând?
‎Nu.
‎Brimsley a zis că vei fi cea mai discretă, ‎fiindcă sunt în luna de miere.
‎Care merge minunat, apropo.
‎E o lună de miere excelentă.
‎Soțul meu e...
‎cel mai bun soț din lume.
‎Mi-a dăruit acest superb... iepure.
‎Pot vorbi liber, Maiestate?
‎Voi fi la cinci pași dincolo de ușă.
‎Te rog să vorbești liber. ‎Nimeni altcineva n-o face.
‎Da.
‎În primul rând, nu știți deloc să mințiți.
‎N-am crezut o vorbă ‎din ce-ați spus despre luna de miere.
‎Nu mai faceți asta de față cu lumea.
‎Veți isca un scandal!
‎Luna mea de miere a fost o grozăvie.
‎Nu știam la ce să mă aștept ‎în noaptea nunții. Era bătrân și repezit.
‎Totul a fost dureros ‎și de-a dreptul înfricoșător.
‎Nu-i nimic ‎dacă noaptea nunții n-a fost excelentă.
‎Maiestate...
‎Noaptea nunții a avut loc, nu-i așa?
‎A fost răutăcios, nepoliticos și egoist.
‎Voia să plece. Bănuiesc că se simțea prost
‎și nu părea să înțeleagă ‎de ce nu voiam să locuiască la Kew
‎în timp ce eu sunt aici singură, ‎apoi îmi dă dihania aia.
‎De parcă asta ar repara totul, ‎dar nu compensează...
‎Maiestate, mai pot vorbi liber?
‎Mă refeream...
‎la consumarea mariajului.
‎Dv. și regele...
‎ați consumat mariajul, nu?
‎Trebuie să aveți...
‎Maiestate, Charlotte,
‎dacă nu ați consumat mariajul,
‎nu sunteți căsătorită cu regele.
‎Însăși poziția dv. e în pericol. ‎Marele Experiment e în pericol.
‎Doamne sfinte! Ați consumat mariajul?
‎Știți la ce mă refer când spun „consumat”?
‎Îndeplinirea actului conjugal?
‎Are vreo legătură cu acest...
‎Mare Experiment?
‎Să vină Brimsley!
‎Vom avea nevoie ‎de hârtie de desen și cărbuni.
‎- De câte ori trebuie s-o introducă? ‎- De câte ori e nevoie, Maiestate.
‎Cât durează?
‎Uneori, parcă durează o veșnicie.
‎E plăcut?
‎Pentru mine, nu, dar...
‎nu m-am gândit niciodată ‎că ar putea fi plăcut.
‎E mai mult o corvoadă.
‎Poate că, dacă e cu cineva care îți place, ‎o fi altfel. Nu știu.
‎Nu-mi place George,
‎deci nu văd de ce ar trebui ‎să ne deranjăm să facem asta.
‎Asta nu e...
‎Maiestate,
‎în Marea Britanie,
‎până nu demult, au fost decapitate regine ‎fiindcă nu aveau copii.
‎Asta nu se va întâmpla.
‎Asta nu e...
‎Maiestate,
‎e important.
‎N-a mai existat o regină ca dv.
‎Trebuie să vă asigurați poziția.
‎Da, dar toate acestea ‎nu sunt din vina mea.
‎E limpede că el nu mă vrea
‎și nu-l pot sili ‎să vrea să facă asta cu mine.
‎Poate e mai bine dacă nu sunt regină ‎și nu suntem căsătoriți.
‎Putem uita toată tărășenia ‎și mă pot întoarce acasă.
‎E un pomeranian.
‎Iepurele diform.
‎E un câine.
‎Un pomeranian foarte rar
‎și de rasă pură.
‎Nu l-au primit la vânătoare?
‎Nu l-au primit la vânătoare.
‎Parcă i-aș trimite în Turnul Londrei, ‎nu să-și pună pirostriile.
‎Poate fi o însărcinare grea.
‎E simplă!
‎Găsește o tânără potrivită! ‎Însoară-te cu ea! Fă copii!
‎E un ritual vechi ca însăși Anglia. ‎Toți îl fac.
‎Vicontesa Violet Bridgerton, Maiestate.
‎Ia loc!
‎Maiestate...
‎Mulțumesc. Invitația dv. mă onorează.
‎Ce surpriză!
‎M-am gândit să apelez la o expertă.
‎Expertă?
‎Ai foarte mulți copii.
‎Da, așa este.
‎Am foarte mulți copii.
‎Fără îndoială.
‎Ați avut două nunți în doi ani.
‎Cum reușești?
‎Ce anume?
‎Să-i faci să vrea să se căsătorească.
‎Ei bine...
‎Ajută dacă sunt îndrăgostiți.
‎- Îndrăgostiți? ‎- Da.
‎Dragostea rezolvă nenumărate probleme.
‎Voi vorbi fără ocoliș, ‎fiindcă suntem femei în toată firea.
‎Băieții mei sunt îndrăgostiți. ‎Îndrăgostiți de femei de rând.
‎Îndrăgostiți de catolice. ‎Îndrăgostiți de actrițe.
‎Îndrăgostiți de femei deja căsătorite.
‎Nu iubirea e problema.
‎Iubirea a produs
‎peste cincizeci de copii ilegitimi ‎pentru Coroană.
‎Doamne!
‎Și Lady Danbury are mulți copii. ‎Vă poate sfătui.
‎Cei patru copii ai mei mi-au făcut onoarea
‎să se mute pe alte continente.
‎În plus, căsătoria e o datorie,
‎nu o plăcere.
‎Dar poate fi o mare plăcere!
‎Poate fi o dureroasă pedeapsă pe viață.
‎Căsătoria oferă atâtea!
‎Camaraderie, tradiție, familie.
‎Afecțiune. Și, dacă își fac timp ‎să se apropie sufletește,
‎nu e nevoie ca o căsnicie ‎să înceapă cu iubirea.
‎Dragostea poate înflori ‎și în cele mai spinoase grădini, nu?
‎Iubire care înflorește...
‎Metaforele tale florale ‎sunt grețos de dulcege,
‎dar apreciez ideea.
‎Le voi găsi soții, ‎le voi ordona să se însoare
‎și n-au decât să-și bată capul cu iubirea ‎după ce-mi fac moștenitori.
‎- Nu asta am vrut să... ‎- Brimsley!
‎Pune-l pe Lordul Șambelan să facă ‎o listă cu mirese potrivite din Europa.
‎Mulțumesc.
‎Cu plăcere, Maiestate.
‎Dormi, PomPom!
‎Ai întârziat.
‎- Regele se va trezi în curând. ‎- Gestul tău are picioare scurte.
‎- Ce voiai? ‎- I-ai permis să aibă o musafiră?
‎- Doar una. ‎- E luna de miere!
‎E Lady Danbury. Mereu mi-a plăcut. ‎Nu va spune nimănui.
‎Nici nu e nevoie.
‎Servitorii vorbesc. Palatul a aflat.
‎E timpul să fii sincer cu mine, domnule.
‎Ce problemă are?
‎De ce nu vine în patul ei?
‎Tu vezi-ți de îndatoririle tale!
‎PomPom!
‎Ce vrea prințesa-mamă de la tine?
‎Nu știu!
‎Familia mea a avut ‎o relație cu răposatul rege.
‎Asta așa e.
‎Tu ești nimeni.
‎- Așa e. ‎- Atunci, de ce vrea să te vadă?
‎Nu știu! Nu-i cunosc pe oamenii ăștia.
‎Scumpul meu!
‎Sunt sigură că doar datorită ție
‎și reputației tale a vrut ‎să se întâlnească cu mine.
‎Promit că-ți povestesc ‎totul de-a fir a păr când mă întorc.
‎Ce zici de asta?
‎Cred că asta îmi e de ajuns.
‎Povestește-ne întâlnirea cu regina.
‎Nu sunt sigură... că înțeleg.
‎- Te-ai întâlnit cu Maiestatea Sa. ‎- Da.
‎Îți cer să ne povestești.
‎Am băut ceai.
‎Ați băut ceai?
‎- Da. ‎- Și?
‎- I-am văzut cățelul. ‎- Cățelul?
‎Da. Are un pomeranian.
‎Despre ce ai vorbit cu regina?
‎Are vreo importanță ‎ce discută două doamne la ceai?
‎Se vorbește despre rochii, ‎aranjamente florale,
‎broderii și ultimele bârfe. ‎Poate și de ultimele compoziții muzicale.
‎- Nu cred că fata știe. ‎- Ba știe.
‎Agatha!
‎Știm ce se vorbește în general la ceai.
‎Despre ce ați vorbit la acest ceai, fato?
‎La acest ceai?
‎Te faci că nu pricepi, Agatha.
‎- E inacceptabil. ‎- Lady Danbury.
‎Poftim?
‎Lady Danbury.
‎Acesta e titlul meu,
‎Înălțimea Ta.
‎Chiar dv. mi l-ați acordat.
‎Lady Agatha Danbury.
‎Și îmi amintesc ‎un lucru despre acest ceai.
‎Noua noastră regină nu și-a dat încă seama ‎cât de noi sunt titlurile noastre.
‎Nu găsiți că e un subiect interesant ‎pentru ceaiul următor?
‎Poate ar trebui să vorbim ca între femei.
‎Mă ocup eu de ea.
‎- Dacă Lordul Bute ar fi aici... ‎- Mă descurc.
‎Mă surprinzi.
‎Credeam că ești tăcută.
‎Sunt tăcută ‎doar prin comparație cu soțul meu.
‎Lady Danbury,
‎trebuie să știu ce se întâmplă ‎la Casa Buckingham.
‎Am nevoie de o persoană de încredere.
‎Ai înțeles?
‎Da.
‎Bine, atunci.
‎În mod tradițional,
‎când se acordă un titlu,
‎e însoțit de venituri și pământ.
‎O moșie.
‎Fără acestea, un titlu nu valorează nimic.
‎Toți avem nevoi, doamnă.
‎Vrei bani.
‎Uitați...
‎că motivul pentru care socrul dv., ‎regele, mi-a cunoscut familia
‎e pentru că și socrul meu e rege.
‎Iar Sierra Leone e foarte bogată.
‎Avem bani.
‎Suntem putred de bogați.
‎Ceea ce am nevoie e ca soțul meu ‎să fie primit în clubul White.
‎Am nevoie ca soțul meu ‎să fie invitat la vânătoare.
‎Vreau să merg la cea mai bună croitoreasă ‎și să am cele mai bune locuri la operă.
‎Ești hrăpăreață!
‎Ceri foarte mult.
‎Fii recunoscătoare!
‎Aveți nevoie ‎să știți ce se întâmplă la Buckingham.
‎Probabil pentru ca Lordul Bute să creadă ‎că sunteți stăpână pe situație.
‎Altminteri, ‎Camera Lorzilor vă va cere socoteală.
‎N-am dreptate?
‎Ai grijă,
‎Lady Danbury.
‎Doar lămuream lucrurile.
‎Aveți nevoie să știți ‎ce se întâmplă la Buckingham.
‎Noi avem nevoie să fim priviți ca egali.
‎Putem fi recunoscătoare una alteia.
‎Salutare, Charlotte!
‎Salutare!
‎Pot să te însoțesc la cină?
‎La cină?
‎La cină? Tu auzi ce...
‎La cină?
‎Charlotte!
‎Unde pleci?
‎Nu știu, departe de tine! ‎Oriunde nu ești tu!
‎Charlotte!
‎Charlotte, dacă mi-ai da o șansă... ‎Oprește-te!
‎Știu că n-ai de ce să mă placi.
‎Sau să ai încredere în mine. ‎Mă însor cu tine și dispar în observator.
‎Apoi vin la cină de parcă...
‎Dar dacă...
‎mi-ai acorda o singură seară,
‎îți voi arăta ce-am făcut.
‎Poate n-o să mă ierți, dar...
‎poate mă vei urî mai puțin.
‎Uite, o vezi?
‎Nu văd nimic.
‎Concentrează-te!
‎Nu pot, când îmi sufli în ceafă ‎și spui să mă concentrez.
‎- Stai să focalizez puțin. ‎- Dă-te mai încolo și lasă-mă...
‎Pe legea mea! Ce e asta?
‎E Venus.
‎Venus? Planeta Venus? ‎Mă uit la Venus?
‎Da. Am tot studiat-o.
‎Se va întâmpla ceva rar.
‎Venus va avea o traiectorie ‎care ne va permite
‎să facem măsurători precise.
‎Vom afla distanța de la Pământ la Soare.
‎Se numește „tranzitul lui Venus”.
‎Un spectacol pe cinste!
‎E...
‎Ei bine, George, e superbă.
‎Așa este.
‎Deci, cu asta te-ai ocupat.
‎Cerul are ceva deosebit.
‎În lumea asta, în care mă bucur ‎de atâta putere și atenție,
‎e bine să nu uit că sunt un fir de praf. ‎Un mic punct în univers.
‎Asta te smerește.
‎A fi rege e...
‎periculos.
‎Lumea mea se învârte în jurul meu
‎și asta m-a făcut...
‎egoist.
‎Ți-am stricat noaptea nunții ‎cu o cruzime de neînchipuit.
‎Era și noaptea nunții tale.
‎Regret nespus.
‎Da. Ei bine...
‎nu te iert.
‎Încă.
‎Încă...
‎„Încă” e bine.
‎Îmi dă speranță.
‎Poate.
‎Știi,
‎aproape că nu intră la socoteală ‎ca o noapte a nunții,
‎fiindcă partea cu noaptea a lipsit.
‎Mi s-a spus și asta.
‎Un nou început.
‎Putem încerca din nou.
‎Dacă vrei.
‎Păi...
‎asta pare ceva...
‎foarte...
‎Cred că e o idee rezonabilă.
‎Așadar, vii acasă?
‎La Buckingham?
‎Vin acasă, la Buckingham.
‎„Nu putem călători împreună.”
‎Am făcut-o chiar după nuntă!
‎Regula apără succesiunea.
‎Era imposibil să fii însărcinată ‎imediat după nuntă.
‎Și acum e imposibil!
‎Ei nu știu asta.
‎Și după seara asta...
‎va fi posibil.
‎Ne vedem în curând!
‎Ați călătorit mult. Vreți o băutură?
‎Da. Mulțumesc.
‎Ești uluitoare!
‎E drăguță,
‎dar are o mie de nasturi mici.
‎Mi-e teamă ‎să nu fi ales greșit cameristele.
‎Mă pricep la nasturi.
‎Charlotte!
‎Știi ce se va întâmpla?
‎Da. Știu totul.
‎Am văzut desene
‎și mi s-a explicat în amănunțime ‎ce se va întâmpla.
‎E bine de știut.
‎Nu-mi place partea ‎în care mă tot dau cu capul de perete.
‎Se poate evita asta?
‎Da, se poate evita asta.
‎E a noastră?
‎Ești sigură?
‎Ce scrie în actele primite de la palat?
‎În acte scrie că e a noastră.
‎Casa, pământul,
‎locuri la Eton pentru băieți
‎și cică am avea și vite pe undeva.
‎E și o cheie.
‎N-am crezut că voi vedea ziua asta.
‎Știi cum s-a întâmplat?
‎N-am nici cea mai vagă idee!
‎Îți spun eu cum s-a întâmplat.
‎Regele a văzut cine sunt cu adevărat.
‎Valoarea mea.
‎Meritele mele.
‎A înțeles...
‎că trecutul s-a terminat
‎și că trăim într-o lume nouă.
‎Că bărbații sunt bărbați...
‎indiferent de unde provin.
‎Poate că acesta e începutul unei noi ere.
‎- Cred că... ‎- Taci, femeie!
‎Mă duc să încerc cheia.
‎Pesemne a ieșit la plimbare. ‎Să-l așteptăm la micul dejun!
‎Vreau să mâncăm împreună.
‎Nu cred că a ieșit, Maiestate.
‎Cred că are un musafir.
‎...anume, politica.
‎Nu mă pune să-ți adresez întrebarea!
‎Nu te pun să mă întrebi.
‎Nu te privește. E căsnicia mea.
‎Căsnicia ta e treaba Palatului.
‎E treaba Parlamentului.
‎Căsnicia ta e o problemă de stat!
‎N-ai voie să dai greș!
‎Vreau să știu ‎dacă ți-ai îndeplinit datoria de soț.
‎- Coroana... ‎- M-ai spus că trebuie să mă însor.
‎Așa am făcut.
‎S-o farmec, spre binele Coroanei.
‎Mi-ai spus că n-o pot lăsa să mă cunoască,
‎căci trebuie să apăr secretele Coroanei.
‎Mi-ai spus să merg în patul ei. ‎Așa am făcut! Înțeleg!
‎Mi-a fost limpede de la prima suflare
‎că de mine depinde binele ‎sau răul acestei țări
‎și trebuie să acționez deseori ‎contrar înclinațiilor mele.
‎Îmi fac datoria înainte de toate!
‎Coroana sălășluiește în mine, ‎împlântată ca un cuțit!
‎Nu trebuie să-mi explici, mamă.
‎Eu sunt Coroana!
‎O să iau micul dejun.
‎Nu-l mai așteptați pe rege.
‎Lista mireselor potrivite pentru fiii dv. ‎de la Lordul Șambelan.
‎Mulțumesc.
‎Ce mic dejun încântător!
‎A plecat?
‎Mama dv. a plecat, Maiestate. ‎Am condus-o eu.
‎Și Charlotte?
‎E la micul dejun. ‎Dacă vreți să vă alăturați...
‎Să-l chem pe doctor, Maiestate?
‎Nu.
‎Sunt bine. Nu am nevoie de el.
‎Da. Cheamă-l!
‎Charlotte?
‎Nu va afla niciodată.
‎Subtitrarea: Brândușa Popa